Opgave - datasikkerhed
Med den mere og mere vidtgående registrering af sundhedsdata bliver risikoen for spredning af følsomme informationer større. Flere personalegrupper inden for det offentlige får adgang til disse informationer, og informationernes anvendelse kan også diskuteres. Derfor er viden om datasikkerhed vigtigt.
Se programmet Detektor om datasikkerhed.
1) Hvilke problemstillinger rejses i programmet?

2) Hvad mener I om den omtalte stikprøvekontrol? 

3) Diskuter konsekvensen af, at flere og flere har adgang til de elektroniske
patientjournaler.

4) Hvad mener I om de synspunkter Kent Kristensen fremsætter i forhold til at gøre 
systemet mere transparent? 

5) Hvad kan løse det virvar af informationer, der sendes rundt?

6) Har de to politikere ret i, at danskerne generelt er ”ligeglade” med deres personoplysninger?

7) Læs vedlagte kritik fra datatilsynet til Region Midtjylland og se dette TV-klip:

http://www.tvmidtvest.dk/node/20349

”Kritik af Region Midtjylland
03.02.15
I en udtalelse til Region Midtjylland har Datatilsynet udtalt kritik af: 
at regionen i sit elektroniske patientjournalsystem har valgt, at alle autoriserede personalegrupper har adgang til oplysninger om alle patienter på tværs af regionens forskellige behandlingsenheder 
at regionen ikke har kunnet redegøre for baggrunden for, at der i systemet er oprettet en række brugerroller for ikke-sundhedspersoner - eksempelvis kapelbetjent, piccoline og musikterapeut –
som har systemteknisk adgang til funktioner som f.eks. ”epikriselæser” og ”e-journal”. 
Det er Datatilsynets opfattelse, at den tekniske indretning af EPJ-systemet ikke er i overensstemmelse med persondatalovens regler. 
Datatilsynet har samtidig vurderet det som tvivlsomt, om EPJ-systemet lever op til reglerne i sundhedslovens § 42 a, stk. 2, og stk. 11, og har derfor orienteret Ministeriet for Sundhed og Forebyggelse om sagen. 
Tilsynet har i den forbindelse også anmodet ministeriet om en udtalelse om, hvorvidt den ordning, regionen har, er i overensstemmelse med sundhedslovens § 42 a, stk. 1. 
Datatilsynet har anmodet Region Midtjylland om en tilbagemelding på tilsynets kritik inden 6 uger. 
Regionen er også anmodet om at bekræfte, at der nu etableres halvårlige kontroller af udstedte autorisationer – et forhold Datatilsynet tidligere har påtalt – og at regionen har foretaget sletning af brugere, der ikke længere er ansat i regionen.   
Kopi af brevene til regionen og ministeriet er sendt til Folketingets Sundheds- og Forebyggelsesudvalg, Folketingets Retsudvalg og Danske Regioner til orientering. 
Til baggrund:
Datatilsynet gennemførte i 2011 en inspektion på Regionshospitalet Randers. Inspektionen tog udgangspunkt i regionens fælles elektroniske patientjournal – MidtEPJ. 
Efterfølgende har Datatilsynet korresponderet med Region Midtjylland om brugeradgangen i MidtEPJ til elektroniske patientoplysninger og om opfølgningen på inspektionen. 
Efter behandling af sagen i Datarådet har Datatilsynet nu afgivet en udtalelse til regionen om MidtEPJ”.

7) Hvad er problemet? – find mere information om sagen på nettet.
8) Hvad skulle Region Midtjylland have gjort?
9) Hvad har de efterfølgende gjort?
9) Hvilke holdninger til datasikkerhed oplever I på jeres praktiksteder?

Opgaven skal løses i grupper med fælles opsamling på klassen.

